Mostafa Ettalmouti
« Anhezzi n wadjun ɣer zznayar n tudert! » d ameqqar n yijj n wedlis iffeɣ-dd d amaynu.
Bellegleg d ijj n utarras ittexs tussna-nnes ittexs ad xaf-s iɣar, zgg°ami yeẓra adlis-nni, idwel ittxarras mammec ɣa yegg ad t-iseɣ ataɣ ad nhezzen wussan n tudert-nnes ra d ntta.
Ismun tizemmar-nnes, iṭṭef abrid ɣer tinidlisen ad yawi adlis-nnes i xef tuɣa yarzzu, amen yeggur aked webrid, imsagar aked yijj n umedyaz issen-it aṭṭas zegg°ami, iqeṭṭu zznayar n wadjun-nnes s wekea d ujefjef!
Bellegleg iṭṭebhet deg umedyaz d min ittegg! ibed ɣar-s, isseqsa-t:
– Maɣar i das-tgged amenni i wadjun-nni?
ma teɣli xaf-k tfuct-niɣ?!!
Irra xafs s ijj n tnixt teqqes inna as:
-Minzi lefqi ass-a inna-neɣ qa areqqas n rebbi yenna ddez ḥaram ddef ḥalal, s uya qa ttekseɣ-as ddez i wadjun-a, ad idwel itteg ddef waha xenni ad tafed ḥalal ad day-s wteɣ.
Iqqim bellegleg ijeeear di min das-inna umedyaz, uca isseqsa ixf-nnes:
– Umi ddez n wadjun ḥaram la d adlis irzzuɣ ad sɣeɣ ad yili ḥaram?!!!!
Amen yeggur ɣar tinidlisn, iqqar aked yexf-nnes:
-Ddez n tudert yujar wnni n wadjun a ssi lefqi!!
kbp_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn